NaiveNeuron/SloPal huggingface dataset:
Danko, Andrej, predseda NR SR (2016-09-08):
Ďakujem. Prosím, zaujmite svoje miesto v rokovacej sále, pán poslanec. Želám pánovi poslancovi veľa úspechov v práci v Národnej rade. V rokovaní pokračujeme návrhom na voľbu poslanca Národnej rady Slovenskej republiky za člena výborov a vymenovanie poslanca za náhradného člena stálej delegácie. Návrh máte rozdaný ako tlač 235. (Rokovanie o návrhu na voľbu poslanca Národnej rady Slovenskej republiky za člena výborov Národnej rady Slovenskej republiky a k vymenovaniu náhradného člena stálej delegácie Národnej rady Slovenskej republiky, tlač 235.) Poslanci, členovia klubu poslancov za strany MOST – HÍD navrhujú, aby Národná rada zvolila poslanca Petra Antala za člena výboru pre pôdohospodárstvo a životné prostredie, osobitného kontrolného výboru na kontrolu činnosti Národného bezpečnostného úradu a vymenovala ho za náhradného člena Stálej delegácie Národnej rady v Parlamentnom zhromaždení OBSE. Chce sa niekto z poslancov vyjadriť k tomuto návrhu? Ďakujem. Ak nie, pristúpime k hlasovaniu. Dávam hlasovať o návrhu, ako ho máte v tlači 235. Prosím, prezentujme sa a hlasujme. (Hlasovanie.) Ďakujem. Prítomných 145 poslancov, za 143, zdržali sa 2. Konštatujem, že Národná rada schválila navrhované uznesenie. Pokračujeme hlasovaním o bode 23 programu, je to prvé čítanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení (tlač 188). Dávam slovo spravodajcovi, ktorého určil navrhnutý gestorský výbor pre sociálne veci, poslancovi Jozefovi Burianovi, aby hlasovanie uviedol. (Hlasovanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 188.)
Duchoň, Daniel, poslanec NR SR (2013-05-23):
Chcel by som pripomenúť zasadnutie finančného výboru o 12.00 hodine v miestnosti č. 31. Ďakujem.
Pčolinský, Peter, podpredseda NR SR (2022-12-08):
Teraz vystúpi pán poslanec György Gyimesi, ale nakoľko sa nenachádza v sále, vyhlasujem všeobecnú rozpravu za skončenú. Pán navrhovateľ nechce zaujať stanovisko. (Reakcia z pléna.) Pardon, ospravedlňujem sa, myslel som, že to bola ústna, pardon, pardon, pardon. (Reakcia z pléna.) Pán poslanec, pozor na slová! Pýtam sa, či sa chce niekto prihlásiť ústne. Pán poslanec Suja, pán poslanec Pročko. Uzatváram možnosť prihlásiť sa do rozpravy. Pán poslanec... Milan, čo ty máš s tým zariadením? (Reakcia z pléna.) Ešte pána poslanca Kuriaka do ústnej rozpravy, prosím vás. Pán poslanec Kuffa, chcete aj vy ísť do rozpravy? Ja sa pýtam, či chcete ísť do rozpravy. Čiže do rozpravy pôjde pán poslanec Suja, pán poslanec Pročko, pán poslanec Kuriak a ešte pán poslanec Kuffa, ale Štefan, ale Štefan. Teraz dobre. Uzatváram možnosť prihlásiť sa ústne. Vystúpi pán poslanec Suja, nech sa páči.
B. Bugár, podpredseda NR SR: (2004-01-20):
Pán minister Kaník.
J. Valocký, poslanec: (2007-09-12):
Po druhé by som chcel upriamiť pozornosť občanov Slovenskej republiky. Všimnite si, vo všetkých rozpravách a diskusných príspevkoch opozície sa nehovorí o ničom inom len zisk a pluralita. Veď veľmi dobre viete a myslím si, že niekoľkokrát tu bolo povedané, zisk v poisťovniach sa môže tvoriť iba vtedy, keď poisťovňa nevyplatí poskytovateľom peniaze, ktoré im má vyplatiť. V minulom roku bol zisk súkromných poisťovní 1,5 miliardy. Pán poslanec Slafkovský, ak máme dostať peniaze do systému, je to slušný balík peňazí. Po druhé si myslím, vážení páni z opozície, mne to pripadá celé vaše rokovanie, ako keby ste boli jedna eseročka, váš predmet činnosti by bola súkromná zdravotná poisťovňa a o občanovi ste nepovedali ani slovo ani o pacientovi, ani o zdravotníckych pracovníkoch. Ďakujem. (Potlesk.)
M. Maďarič, minister kultúry SR: (2007-09-13):
Vážený pán poslanec, s ministerstvom financií sme neustále v rokovaní, ale som rád, že túto otázku kladiete, pretože potreba finančnej podpory rezortu kultúry je veľmi aktuálna. Vzhľadom na to, že posúdiť možnosti a priority štátneho rozpočtu a na základe toho uvoľniť finančné prostriedky je v kompetencii ministerstva financií, sme závislí od jeho stanoviska. Na základe vývoja HDP a príjmov štátneho rozpočtu očakávame konečné rozhodnutie už v krátkom čase. Ministerstvo kultúry žiadalo o uvoľnenie finančných prostriedkov listami zo dňa 20. apríla 2007, 10. mája 2007, 8. júna 2007 a 16. júla 2007, pričom prvých 50 miliónov bolo poskytnutých v júni tohto roku. Nemyslím si, že dôjde k ohrozeniu efektívneho a racionálneho využitia finančných zdrojov. Poznáme potreby nášho rezortu a uvoľnenie finančných prostriedkov v septembri, októbri neohrozí ich účelné a hospodárne vynakladanie. Skončil som s odpoveďou, pani predsedajúca.
Grendel, Gábor, podpredseda NR SR (2022-05-10):
Vážené panie poslankyne, vážení páni poslanci, otváram deviaty rokovací deň 65. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Patrick Linhart a pán poslanec Ján Mičovský. Pokračujeme v prerušenej rozprave v prvom čítaní o návrhu poslanca Národnej rady Slovenskej republiky Tomáša Valáška na vydanie zákona o príspevku na predprimárne vzdelávanie dieťaťa (tlač 998). Prosím pána poslanca Tomáša Valáška, aby zaujal miesto určené pre navrhovateľov, a spravodajcu z výboru pre sociálne veci pána poslanca Jána Kerekrétiho, aby zaujal miesto určené pre spravodajcov. V piatok 6. mája sa do rozpravy písomne ani ústne neprihlásil nikto. O vystúpenie v rozprave požiadal pán navrhovateľ, pán poslanec Tomáš Valášek, ktorému týmto odovzdávam slovo.
Bugár, Béla, podpredseda NR SR (2018-06-14):
Prezentujme sa a hlasujme. (Hlasovanie.) Prítomných 141, za 131, 10 sa zdržali. Konštatujem, že body zo spoločnej správy sme schválili.
Sulanová, Magdaléna, poslankyňa NR SR (2021-11-11):
Ďakujem pekne za slovo. Ja by som tiež chcela ešte poukázať na jeden aspekt, ktorý vo svojej rozprave spomenul a zdôraznil aj kolega Martin Beluský, a síce na fakt, ktorý ma zaráža dennodenne, keď sú informácie o tom, že z nakazených, teda z pozitívnych pacientov aké percento sú zaočkovaní a nezaočkovaní. Keby vakcína fungovala, tak by mala byť informácia, že chorí sú len nezaočkovaní. Teraz to percento zaočkovaných, ktorí sú – a sú, a ešte ste zdôrazňovali, že bude ľahší priebeh. Keď má niekto ľahší priebeh, hádam nepotrebuje ísť do nemocnice? Do nemocnice idú len ťažké priebehy. A v nemocniciach je od 20 do 30 % zaočkovaných, a dokonca dvomi vakcínami. Tak sa pýtam, ako funguje tá vaša vakcína, to vaše očkovanie. Kto má zaistené, že ten, kto sa zaočkuje, sa nenakazí, resp. nebude mať ťažký priebeh? To je jeden aspekt. V iných krajinách to už dávno pochopili. Vo Veľkej Británii absolútne nikoho nezaujíma, či je zaočkovaný, nezaočkovaný. Pri vstupe do krajiny musíte sa dať testovať, pretože vedia, že hlavne zaočkovaní, ktorí nie sú kontrolovaní, roznášajú covid. V Paríži, konkrétny prípad, mi volala jedna priateľka, že chcela ísť do IKEY v Paríži a ukázala európsky zelený GreenPass, že je zaočkovaná dvomi vakcínami, jej povedali, nás to nezaujíma, to nie je žiaden dôkaz, že tu nebudete šíriť chorobu. Musíte ísť na test. V Českej republike už zaviedli tieto opatrenia, čo vy máte, už začali takým pokusom a skončilo to všetko na súdoch a občania, ktorí sa bránia na súdoch napriek tomu, že to je... (Prerušenie vystúpenia časomerom.)
Glváč, Martin, podpredseda NR SR (2016-09-12):
Pán poslanec, ak mi dovolíte, budem reagovať. Keď som uzatváral, nezobralo ma zariadenie, ja som hlásil, že posledný som ja a uzatváram prihlásenie s faktickými poznámkami, takže asi váš procedurálny návrh je bezpredmetný, neboli ste v sále. Ďakujem. S procedurálny návrhom pán poslanec Poliačik.
Podmanický, Ján, poslanec NR SR (2012-07-31):
Ďakujem pekne za slovo. Vážený pán poslanec, chcem zložiť pred vami klobúk dole, lebo ste prvý z opozičných poslancov, ktorý dnes pochopil, o čom rokujeme, a dodržal rokovací poriadok. A naozaj musím povedať, že ste vystupovali k veci. Evidentne vám nejaký ústavný právnik pripravoval toto vystúpenie. A som rád, že konštatujete, že vláda neporušila zákon, keď predložila tento návrh zákona v skrátenom legislatívnom konaní. Citovali ste aj rozhodnutie Ústavného súdu o tom, že parlament môže v treťom čítaní konvalidovať prípadné procesné chyby. Čiže aj keby sme porušili zákon, tak za určitých okolností môže parlament záverečným hlasovaním splatniť alebo napraviť tú chybu, ktorú by sme prípadne spôsobili. Každopádne vám však, pán poslanec, chcem pripomenúť, že tento text ste mohli prečítať aj v jeseni minulého roka, keď parlament schvaľoval v skrátenom legislatívnom konaní zákon o Rozhlase a televízii Slovenska. Boli ste vtedy člen vlády. A tie dôvody, keby ste si prečítali dôvodovú správu, tak boli veľmi zaujímavé, pretože chceli ste nejakým spôsobom zabrániť značným hospodárskym škodám. A ak si dobre pamätám, budem parafrázovať, tak v dôvodovej správe bolo napísané, že tak, že postupne budete racionalizovať, postupne budete prijímať opatrenia, čiže už samotné zdôvodnenie vylučovalo ten pôvodný zámer vlády, ako zabrániť značným hospodárskym škodám. Čiže to bolo také jedno možno z posledných veľkých porušení a zneužití skráteného legislatívneho konania, čo, samozrejme, v tomto prípade nie je. A ja som rád, že ste to aj konštatovali. Ak je, ak má, ak je vážna situácia a hrozia dokonca finančne kvantifikované škody, tak to je naozaj hrozba značných hospodárskych škôd, takže je absolútny zákonný dôvod na to, aby bolo použité skrátené legislatívne konanie. Ďakujem, že ste to potvrdili vo svojom... (Prerušenie vystúpenia časomerom.)
Dostál, Ondrej, poslanec NR SR (2023-05-17):
Pán poslanec Budaj, ja sa priznám, že nie celkom rozumiem tej argumentácii, lebo naozaj nikto nejde zakazovať elektromobily, nikto nejde bojovať proti elektromobilite, nikto nejde, nejde bojovať proti technologickému pokroku v oblasti elektromobility. A, a keď ste presvedčený, že elektromobilite patrí budúcnosť, že je to lepšie riešenie, efektívnejšie riešenie, tak a je to možné, ja, ja s tým nepolemizujem, tak potom je ale celkom prirodzené, že sa to skôr či neskôr presadí aj bez toho, aby to niekto zakazoval. Obavy, ktoré majú obyvatelia nielen na Slovensku ale aj v iných krajinách, je, že v elektromobily sú drahé a že si to nebudú môcť dovoliť. Protiargument, ktorý používajú priaznivci zákazu predaja spaľovacích motorov od roku 2035, je, že ale však tie ceny budú na úplne inej úrovni od tých 10 alebo 12 rokov. No je to celkom dobre možné, je to dokonca pravdepodobné, ale keď to tak je, no prečo to teraz ideme zakazovať. Veď v takom prípade, ak pre ľudí bude lepšia alternatíva kúpiť si elektromobil, no tak to budú preferovať, budú, budú, budú si kupovať elektromobily aj bez toho, aby im niekto zakazoval kupovať si spaľovacie motory. Čiže ja by som rád porozumel tej argumentácii, lebo zdá sa mi taká trochu, trochu protirečivá, že na jednej strane hovoríte o tom, že elektromobilita je lepšia, presadí sa, bude efektívnejšia, elektroautá budú lacnejšie a na druhej strane tým tou obhajobou zákazu predaja spaľovacích motorov akoby ste neverili v to, že to tak bude.
Mikloš, Ivan, podpredseda vlády a minister financií SR (2010-10-13):
Ďakujem pekne. Vypracovanie predkladaného materiálu vyplýva zo záväzku vlády Slovenskej republiky, ktorý je vyjadrený v programovom vyhlásení vlády, v ktorom sa vláda zaviazala vrátiť právny stav zákona o hazardných hrách pred rok 2009. Zámerom predloženého návrhu zákona je preto úpravou vybraných ustanovení zákona týkajúcich sa kasína v rekreačnom komplexe, tzv. veľkého kasína reagovať na aktuálny vývoj v spoločnosti z pohľadu verejného záujmu o tento druh hazardných hier. Z uvedeného dôvodu, ako aj v záujme zjednotenia podmienok prevádzkovania všetkých hazardných hier v kasíne sa navrhujú zo zákona o hazardných hrách vypustiť ustanovenia týkajúce sa veľkého kasína a s tým súvisiace ustanovenie týkajúce sa osobitného druhu individuálnej licencie na prevádzkovanie hazardných hier vo veľkom kasíne. Podmienky prevádzkovania hazardných hier v kasíne sa po schválení navrhovaných zmien budú riadiť len ustanoveniami zákona o hazardných hrách, všeobecne platnými pre prevádzkovanie hazardných hier v kasíne. Nakoľko žiadna spoločnosť reálne neprevádzkuje uvedený typ hazardnej hry a ministerstvo financií neeviduje žiadosť o udelenie individuálnej licencie na prevádzkovanie tohto typu hazardnej hry, návrh zákona nepredpokladá žiadny dopad na verejné financie. Z uvedeného dôvodu návrh zákona nebude mať dopad na obyvateľov, hospodárenie podnikateľskej sféry, právnických osôb ani iné vplyvy. Ďakujem pekne.
Baránik, Alojz, poslanec NR SR (2023-03-14):
Pán predsedajúci, ja som požiadal pána predsedu listom minulý týždeň v piatok o odloženie môjho návrhu na ďalšiu riadnu schôdzu. Ten list bol doručený do podateľne... (Prerušenie vystúpenia predsedajúcim.)
Hrnčiar, Andrej, podpredseda NR SR (2019-09-18):
Nech sa páči, pán poslanec Simon.
Lengvarský, Vladimír, minister zdravotníctva SR (2021-07-01):
Ďakujem pekne. Vážený pán predsedajúci, vážený pán poslanec, dovoľte mi odpovedať na otázku, ktorá bola položená. Vláda Slovenskej republiky bola jedna z prvých európskych vlád, ktorá nástup delta variantu identifikovala ako závažné riziko. V čase, keď sa v iných krajinách diskutovalo o uvoľňovaní opatrení, vládny kabinet s odborníkmi začal práce na nových opatreniach, ktoré majú za cieľ znížiť riziko nekontrolovateľného zavlečenia nových mutácií na Slovensko. Vstup na územie Slovenskej republiky bude teda umožnený osobám, ktoré sú buď plne zaočkované, alebo od podania poslednej dávky uplynulo najmenej 14 dní a osoby, ktoré nie sú zaočkované, budú sa musieť pred vstupom povinne zaregistrovať v aplikácii eHranica, v ktorej uvedú presnú adresu 14-dňovej izolácie. Zároveň budú mať možnosť najskôr na piaty deň po absolvovaní negatívneho PCR testu z tejto karantény vystúpiť. Zároveň sa na hraniciach zavedú prísne policajné kontroly, ktoré budú dôsledne kontrolovať plnenie podmienok pre vstup do Slovenskej republiky. Tie podmienky budú: 1. negatívny, teda COVID pas s dokladom, v ktorom je doklad o očkovaní, opakovaní COVID-u alebo negatívnom PCR teste, 2. zaregistrovanie sa v aplikácii eHranica, pracujeme na tom, aby to bolo aj priamo už s termínom PCR testu. Súbežne s týmito prácami, s týmito kódmi pokračuje aj práca v ďalších opatreniach, ktoré majú za cieľ eliminovať prípadnú tretiu vlnu v karanténe a medzi ne patrí aj tzv. eKaranténa aplikácia. Zo strany ministerstva zdravotníctva, ktoré je iba cestou ÚVZ vecným gestorom podmienok, ktoré tam majú teda byť inkorporované, tieto boli podľa mojich informácií zo včera odovzdané a spolu teda ministerstvo zdravotníctva, MIRRI, NCZI a ďalšie potrebné štruktúry pracujú na dokončení tejto aplikácie. Ďakujem.
Bugár, Béla, podpredseda NR SR (2010-08-11):
Vážené panie poslankyne, páni poslanci, chcem sa opýtať, či sa každý z vás, ktorý chcel, samozrejme, sa zúčastniť tajnej voľby, či sa tohto kroku ujal? Vyzerá to tak, že áno. Vyhlasujem tajné voľby za skončené. Zároveň, samozrejme, upozorňujem overovateľov, aby začali svoju prácu, to znamená, vyhodnocovať tajné voľby a vyhlasujem prestávku do 14.00 hodiny. O 14.00 hodine začneme, samozrejme, s týmto bodom a potom budeme pokračovať v prerušenej rozprave k tzv. eurovalu. Prajem vám dobrú chuť. (Prerušenie rokovania o 11.32 hodine.) (Pokračovanie rokovania o 14.00 hodine.)
Klus, Martin, poslanec NR SR (2018-02-02):
Ďakujem veľmi pekne. Pekný deň prajem všetkým. Pani ministerka, ak dovolíte, ja len dve také jednoduché otázky. Spomínali ste, že podobný protokol máme podpísaný už s Čiernou Horou, predpokladám, že podobné protokoly budú nasledovať. Takže som sa chcel spýtať, či už je v príprave nejaká ďalšia podobná aktivita, a keď, tak s ktorými krajinami. Obzvlášť ma zaujíma otázka Ukrajiny v tejto súvislosti. A možno taká dodatočná otázka, keď ste spomínali, že to súvisí s naším vstupom do Európskej únie a že máme túto povinnosť upravovať takto vzťahy s tretími krajinami, prečo sa to deje po štrnástich rokoch? Čo tomu doposiaľ bránilo? Ďakujem pekne.
Vons, Peter, poslanec NR SR (2023-06-15):
Ďakujem. Prosím, pán podpredseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Andrejuvová, Anna, poslankyňa NR SR (2021-02-24):
Ďakujem pekne. Vážený pán predseda Národnej rady Slovenskej republiky, vážené panie poslankyne, páni poslanci, na základe poverenia Mandátového a imunitného výboru Národnej rady Slovenskej republiky zo dňa 24. februára 2021 predkladám Národnej rade Slovenskej republiky informáciu o nastúpení náhradníka na uprázdnený mandát poslanca Národnej rady Slovenskej republiky. Predseda Národnej rady Slovenskej republiky rozhodnutím č. 426 z 24. februára 2021 vyhlásil podľa § 71 ods. 1 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov a podľa § 10 ods. 1 a 2 písm. e) a ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, že na uprázdnený mandát poslanca Národnej rady Slovenskej republiky Ľubomíra Petráka za stranu SMER – sociálna demokracia nastupuje dňom 24. februára 2021 podľa poradia uvedeného v zápisnici Štátnej komisie pre voľby a kontrolu financovania politických strán o výsledku volieb do Národnej rady Slovenskej republiky zo dňa 29. februára 2020 za stranu SMER – sociálna demokracia náhradník Ing. Augustín Hambálek, narodený 16. júla 1957, bytom Trnava. Mandátový a imunitný výbor Národnej rady Slovenskej republiky sa oboznámil s rozhodnutím predsedu Národnej rady Slovenskej republiky zo dňa 24. februára na svojej 8. schôdzi, preskúmal dodržanie podmienok nastúpenia náhradníka podľa § 71 ods. 1 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov a podáva Národnej rade Slovenskej republiky predmetnú informáciu spolu s návrhom na uznesenie Národnej rady Slovenskej republiky. (Prerušenie vystúpenia predsedajúcim.)
I. Mikloš, poslanec: (2008-09-09):
Pani ministerka, keď teraz odôvodňovala potrebu tohto zákona, tak povedala ako jeden z argumentov, že sociálni partneri neboli schopní vyše päť mesiacov sa dohodnúť. Ale veď preto ste prijímali zákon, ktorý dnes platí, a v ňom obsiahnutý mechanizmus, že keď sa sociálni partneri nedohodnú, tak sa valorizuje minimálna mzda podľa rastu priemernej mzdy. To bol vládny návrh zákona, ktorý ste predložili a ktorý bol v tejto snemovni pred necelým rokom schválený a dnes platí a tento mechanizmus bol navrhnutý preto, pre práve prípady, keď sa sociálni partneri nedohodnú. A dnes tvrdíte, že nedohoda sociálnych partnerov je dôvodom, prečo predkladáte tento návrh zákona. Už len táto skutočnosť sama svedčí o tom, že sa vysmievate do tváre sociálnym partnerom, ktorých ste obišli a kde vláda týmto návrhom chce diktovať. Doslova diktovať výšku minimálnej mzdy bez ohľadu na to, aké sú postoje a stanoviská sociálnych partnerov, nehovoriac o ďalších negatívnych súvislostiach a dôsledkoch, ktoré z tohto vyplývajú. Už len samotná táto skutočnosť, že po necelom roku úplne meníte a rozbíjate mechanizmus, ktorý ste sami pred necelým rokom navrhli, svedčí o tom, že tento návrh je zlý, a preto ho ja osobne, ale ani poslanci za SDKÚ – DS nepodporíme. Ďakujem pekne.
Mizík, Stanislav, poslanec NR SR (2020-12-09):
Ďakujem za slovo. Rasťo, výborne si to zhrnul. Pristavil by som sa pri tých poistkách a brzdách. Poistky a brzda v podaní návrhu tejto vládnej koalície sú chiméra. Oni tie všetky brzdy obídu. Vidno to na chaose, keď sa porušujú zákony a ústava. Vypadli už šrúbky, skoro všetky šrúbky, ktoré držia stroj. Stroj sa rozpadá. Toto je priama demontáž Slovenskej republiky. Oni obídu všetky brzdy aj tie, ktoré vlastne nie sú brzdami, a preto ich pri svojej ústavnej väčšine navrhujú. Mám taký pocit, strašný pocit, že tieto poistky chýbajú v hlavách vlády, a preto sami ničia vlastný štát. Tak sa mi vidí, že im vyhodilo dekel. To, čo som, čo si povedal o Vianociach, je pravda. A ja mám pocit, že činy, niektoré činy tejto vlády už hraničia so satanizmom. Rušenie kresťanských sviatkov, pamiatky zosnulých, no toto nie. Prečo sú zavreté, obmedzené kostoly, keď nákupné centrá predávajúce okrem iného aj šmejdy sú plné? Prečo sú plné autobusy, trolejbusy, električky? Ďakujem za slovo.
Hlina, Alojz, poslanec NR SR (2014-06-24):
Ďakujem veľmi pekne. Ono treba byť dôsledný a treba to aj ľuďom povedať a ďakujem kolegovi, že naozaj povedal to, čo treba povedať. Však ľudia si zaslúžia pravdu. Však proste lúpežníci, normálne to je lúpež, normálne lúpež a ešte sa zakrývate zdravím. Tu bol taký jeden expert, že Slota, ten robil všetko a prikryl sa slovenskou vlajkou a držalo, vydržalo to dvadsať rokov. Tuná dôjdu lúpežníci, ktorí chcú ulúpiť peniaze a prikrývajú sa zdravím. Však to tak sedí, ináč sú neetické reklamy, keď máte že dieťa, hej, že keď nemala by, nemali by prejsť cez radu reklamy, že keď útočíte na city matky dieťaťom. Dôvera inzeruje presne takýmto. Proste to je sofistikovaná vec, vážení, to nie sú šuflikanti, ktorí vám ukradnú peňaženku v trolejbuse. Aleže sa toho zúčastňujete. Ja len sa vrátim, ja poviem v mojom vystúpení. Pošta, pošta je jeden mega, megatunel. Osem miliónov euro vytiahli zo Slovenskej pošty. Penta vytiahla osem miliónov eur zo Slovenskej pošty, to je 240 miliónov korún. Ľudia, ktorí počítate ešte v starých peniazoch, predstavte si, koľko to je. Viete za čo? Za nič, za nič. Za nič. Poštárky nie sú ani o milimikrón zdravšie. Chúďatá, chodili tu v Bratislave niekde cikať ešte akože preventívky do Auparku, proste to je bez kúska, kúska akejkoľvek hanby. Proste to sem dovlečiete, niekto už sa chystá, už to majú prichystané, všetko to súkolie zapadne. Prosím vás, Slovenská pošta si objednávala pracovnú zdravotnú službu, aj keď nemusela. Ona ju má dokonca aj na tento rok. Aby obišli verejné obstarávanie, tak rozdelili dokonca – medicínska a nemedicínska časť. Aby obišli. Veď toto je, jeden by to nechopil, jeden by sa z toho pogrcal a vy to sem donesiete.
Grendel, Gábor, podpredseda NR SR (2020-09-29):
Chce zaujať stanovisko pán spravodajca? Áno. Nech sa páči.
Dostál, Ondrej, poslanec NR SR (2022-03-16):
Ďakujem, pán podpredseda. Návrh ústavného zákona sa týka pôsobnosti výboru pre európske záležitosti, konkrétne jednak toho, akými záležitosťami alebo výkonom ktorej pôsobnosti môže poveriť Národná rada zákonom výbor, v tomto prípade výbor pre európske záležitosti. Navrhujeme, aby Národná rada mohla poveriť výbor prostredníctvom zákona nielen stanoviskami, zaujatím stanoviska Slovenskej republiky k právne záväzným aktom a iným aktom Európskej únie, o ktorých sa rokuje na pôde orgánov Európskej únie, ale aj stanoviskami k iným záležitostiam Európskej únie. Ak bude schválený ústavný zákon, tak predmetnú úpravu bude možné naplniť zmenou rokovacieho poriadku, ktorú nenavrhujeme teraz, ale teda keď bude najbližšie otvorený zákon o rokovacom poriadku Národnej rady, tak by sa to tam mohlo premietnuť. Druhý bod sa týka toho, na návrh koho je predložené stanovisko, ktoré, ak sa k nemu Národná rada nevyjadrí do dvoch týždňov, tak stáva sa toto stano..., návrh tohto stanoviska záväzným pre členov vlády na pôde orgánov Európskej únie. Keďže iniciovať návrh stanoviska môže ako vláda, tak skupina najmenej tridsiatich poslancov. My navrhujeme, aby tá automatická účinnosť v prípade, že sa Národná rada buď nevyjadrí, alebo neschváli návrh stanoviska a súčasne neschváli nejaké iné stanovisko, aby sa to týkalo iba návrhu, ktorý predloží vláda Slovenskej republiky, ktorá v mene Slovenskej republiky potom koná vo vzťahu k Európskej únii, teda nie návrhu, ktorý predloží skupina tridsiatich poslancov. Skupina tridsiatich poslancov naďalej bude môcť predkladať svoje návrhy stanovísk k ďalším záležitostiam Európskej únie, ale nebude nastávať situácia, že márnym uplynutím štrnásťdňovej lehoty sa návrh stanoviska stane záväzným. Bližšie by som odkázal na dôvodovú správu a moje vystúpenie v rozprave v rámci prvého čítania. Tým končím a hlásim sa zároveň do rozpravy ako prvý.
P. Hrušovský, predseda NR SR: (2003-07-04):
M. Maxon, poslanec: Pán predseda, ja opätovne tak ako minulý týždeň vás upozorňujem, o spôsobe hlasovania treba informovať plénum Národnej rady v rozprave, o spôsobe hlasovania nie je možné rozhodovať počas hlasovania.
Zajac, Peter, poslanec NR SR (2011-09-07):
Ja by som sa chcel vyjadriť iba k jednej veci, lebo myslím, že všetko to, čo som chcel povedať, som povedal. A naozaj to aj vnímam tak, že samotná diskusia bola zaujímavá a mne ukázala iba to, že proste chýba nejaký naozaj všeobecný konsenzus na to, čo by mala byť, ako, v akom časom slede a s akým harmonogramom by mala prebiehať reforma vzdelávania, že je nevyhnutný ten konsenzus na to, aby proste sa netápalo a aby reforma vzdelávania netrvala príliš dlho a nešla všelijakými meandrami a zákrutami. Ja som, pán poslanec Mikolaj, vôbec nechcel tuná nejako politicky debatovať. Pre mňa je proste reálnym faktom to, že to, čo bolo prijaté za vašej vlády už s takým alebo onakým úmyslom, jednoducho pootváralo nejakú cestu k reforme vzdelávania, ale vo veľmi mnohých veciach fakticky cestu k reálnej reforme vzdelávania zahatalo. A tam ju treba otvoriť znova. Treba ju otvoriť znova a možno aj spolu. Ale musí existovať naozaj akýsi harmonogram minimálne rozdelený do následných krokov, ako sú koncepcia, národný program, štandardy, učebnice. To je logika, ktorá sa nedá obísť.
P. Hrušovský, predseda NR SR: (2004-12-14):
(Hlasovanie.) 128 prítomných, 93 za, 9 proti, 26 sa zdržalo. Návrh sme schválili. Prosím ďalší návrh. V. Horák, poslanec: Súčasne odporúčam prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie, rozpočet a menu aj Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre financie, rozpočet a menu a zároveň odporúčam, aby výbory uvedený návrh prerokovali do 27. januára 2005 a gestorský výbor do 28. januára 2005 od jeho prerokovania v prvom čítaní na schôdzi Národnej rady Slovenskej republiky. Dajte, prosím, o tom hlasovať.
Danko, Andrej, predseda NR SR (2018-09-18):
Ďakujem za vystúpenie pánovi poslancovi. Dávam slovo spravodajcovi, ktorého určil navrhnutý gestorský výbor, pánovi Dostálovi.
Blaha, Ľuboš, poslanec NR SR (2020-07-14):
Pán poslanec, plne s vami súhlasím. Tu ide o politizáciu nezávislého orgánu, politizáciu komisárky pre deti a mňa veľmi mrzí, že sa na politiku idú zneužívať dokonca aj deti. Ich ochrana by naozaj mala byť svätá a my by sme mali urobiť maximum pre to, aby sme zabezpečili nezávislosť komisárky od štátnej moci, a vy robíte presný opak. A viete, mňa zaráža aj ten proces, aby som vás doplnil, tak tuto poslanci, a boli to poslanci z ľudskoprávneho výboru pani Marcinková a pán Pollák, sa dostali zjavne do nejakého sporu s pani Tomanovou a teraz na základe toho predložili svoj poslanecký návrh. Ten bol úplne nezmyselný, na základe toho návrhu by mohli odvolať aj pápeža. A tak prišli s tým, že pán minister namiesto nich nech urobí robotu a nech sem prinesie zákon v skrátenom legislatívnom konaní, čím obíde akýkoľvek pripomienkový proces a budú to mať spláchnuté už na tejto schôdzi a môžu rýchlo Tomanovú odvolať, hneď v septembri. Toto je pointa. Ale takto, preboha, nemôže fungovať legislatívna práca. Veď tu musia dôjsť nejaké konzultácie, o ktorých pán poslanec hovorí, o tom, že musíme hovoriť s občianskou spoločnosťou, s odbornou verejnosťou a tak ďalej, takže toto je vyslovene príkre porušenie každého legislatívneho procesu a obrovský precedens. Dneska to robíte komisárke pre deti, zajtra to urobíte prokurátorovi, potom sudcom a budete si tu odvolávať každého, kto vám bude nepohodlný. Takto to fungovať nemôže! OSN hovorí o stabilite komisára a to znamená stabilita v tom zmysle, aby si ho nemohla odvolať každá vláda, ako sa jej zachce, lebo naozaj sa zamyslite nad budúcnosťou. Dobre, teraz odvoláte pani Tomanovú, potom si tam zvolíte svojho. Akonáhle sa zmení vláda, toho vášho niekto odkrágľuje, lebo si povie, že nie je nezávislý, vymyslí sa nejaký argument, ako pán poslanec, kávovar, a bude odvolaný a tak to bude robiť každá ďalšia vláda, lebo takto jej nastavujete možnosť. Toto nie je iba o jednej osobe, toto bude platiť navždy a vy tu teraz vytvárate pozíciu, že komisárka pre deti už nikdy viac nebude nezávislá. Pozor na to! Ďakujem.
Janckulík, Igor, poslanec NR SR (2018-10-17):
Ďakujem za slovo. Ja sa chcem spýtať navrhovateľov, či komunikovali aj so zriaďovateľmi, ktorých sa to bude dotýkať, lebo stretávam sa, dá sa povedať, dennodenne so starostami a primátormi obcí, a hlavne obce, ktoré sú menšie, tak nie sú prispôsobené na výdaj takéhoto veľkého množstva stravy, lebo nemajú ani kuchyne, nemajú ani pracovníkov, ani výdajne. Pán poslanec Krajniak aj dosť, si myslím, že tam spomenul v svojom vystúpení, že budú chýbať pracovné sily. Takže v prvom rade si myslím, že alebo sa obávam, že chýbala tá komunikácia medzi starostami, lebo vznikne, vzniknú obrovské problémy s pracovnými miestami. A myslím si, že bude vznikať aj dosť veľký odpad. Lebo viete, keď mám obed zadarmo, tak pôjdem na ten obed, nepôjdem, keď nie je rízok, tak nepôjdem, keď budú halušky pôjdem, alebo opačne, hej. Takže dá sa to hocijako, tie deti, viete, aj keď sa nahlásia, ale neviem, ja vidím v tom trošku problém, že budeme produkovať dosť veľký odpad. Ďakujem.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-05-18):
Ďakujem pekne, vážený pán podpredseda, aj za ústretovosť a za možnosť zaokrúhliť ten stav na dvadsať, čím uvádzam 20. bod rokovania, panie poslankyne, páni poslanci, ktorým je návrh na vyslovenie súhlasu Národnej rady Slovenskej republiky s Protokolom o zmene a doplnení Dohody medzi vládou Slovenskej republiky a vládou Ukrajiny o leteckých dopravných službách. Predmetom tohto materiálu sú zmeny a doplnky k dohode medzi nami z roku 1994, ktorá už nevyhovuje súčasným podmienkam. Účelom zmien je zosúladenie dohody s právnymi predpismi Európskej únie. Slovenská republika ako členský štát Európskej únie je v zmysle nariadenia č. 847/2004 povinná zahrnúť do dohody s tretím štátom štandardné ustanovenia, ktoré boli spoločne vypracované členskými štátmi Európskej únie a Komisiou. Podstatou zmien a doplnkov obsiahnutých v protokole sú uvedené štandardné ustanovenia. Predkladaný návrh protokolu bol schválený vládou v januári 2010 a bol podpísaný 6. októbra v Kyjeve počas oficiálnej návštevy prezidenta Slovenskej republiky na Ukrajine. Odporúčam plénu vysloviť súhlas s predmetným protokolom a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky. Ďakujem pekne.
Hort, Milan, podpredseda NR SR (2010-08-06):
Ďalej vystúpi s faktickou poznámkou pán poslanec Szilárd Somogyi. Nech sa páči.
Laššáková, Jana, podpredsedníčka NR SR (2014-02-12):
Na vystúpenie pána poslanca a pána spravodajcu nie sú faktické poznámky. Nech sa páči, pán poslanec Kuffa, máte slovo.
Huba, Mikuláš, poslanec NR SR (2013-01-30):
Ďakujem pekne za slovo, pani predsedajúca. Kolega Fecko sa, myslím si, veľmi fundovane dotkol mnohých otvorených problémov, ktoré súvisia s predloženým návrhom vládneho zákona, zákona, ktorý sa zaoberá pomerne unikátnym a veľmi citlivo vnímaným fenoménom pozemkových spoločenstiev na Slovensku. Asi sa zhodneme na tom, že zákon prináša mnohé pozitívne návrhy, ktoré sprehľadnia jednak vzťah štátu a pozemkových spoločenstiev, ale aj zjednoznačnia definíciu tejto zaujímavej formy spoločného vlastníctva pozemkov. Na druhej strane, a preto som sa aj prihlásil s touto faktickou poznámkou, chcem zdôrazniť najmä jeden aspekt, o ktorom sa opakovane pán kolega Fecko zmienil. A to je to predkupné právo. Nevidím taktiež dôvod a považujem za potenciálne veľmi riskantné, ak by tá súčasná úprava umožňujúca predkupné právo v rámci tej komunity členov spoločenstva mala byť nejako spochybnená, ako sa to navrhuje v tomto návrhu. Ďakujem za pozornosť.
Nagy, József, poslanec NR SR (2012-09-11):
Ďakujem pekne. Dovoľte mi, aby som vyjadril podporu k druhému návrhu pána poslanca Hubu, čiže prechodu povinností vykonávať lesné hospodárstvo v národných parkoch. Ako minister, mali sme dostatočne veľa rokovaní aj analýz, môžem povedať pánovi kolegovi teda, že ten prechod by nebol ani ekonomicky náročný, ani organizačne náročný. Ten príklad Tatranského národného parku, prakticky by išlo len o presmerovanie riadiaceho orgánu, a tak by nedochádzalo k tým konfliktom a možno by sa novému pánovi ministrovi podarilo aj zonáciu ukončiť. A si myslím, že bez toho asi ťažko ukončí zonáciu Tatranského národného parku. Dokonca ja som aj počul také vyjadrenia ešte dávnejšie od pána ministra, že vie si predstaviť správu národných parkov, kde hospodárenie nie je prvoradým cieľom, a stále sú z toho konflikty typu vyťažiť, nevyťažiť. K tomu prvému návrhu pre vznik, respektíve znovuvytvorenie Rady vlády pre trvalo udržateľný rozvoj, ktorý bol zrušený v roku 2011, čiže počas našej vlády, chcem povedať, že treba si uvedomiť, že za uplynulých 20 rokov od roku 1992, keď tá rada vznikla, veľa času prešlo a táto téma sa veľmi rozvetvila. Nie náhodou, ja si myslím, že momentálne pokiaľ by sme chceli vytvoriť funkčnú radu, tak by sme mali vytvoriť radu zvlášť pre udržateľný rozvoj v energetike, v potravinárstve, v doprave, v stavebníctve a tak ďalej, aj tak by tie poradné orgány boli veľmi rozvetvené a hovorím, generálne takto pokryť jednou radou by nebolo účelné, bolo by prakticky nefunkčné. (Prerušenie vystúpenia časomerom.)
A. Belousovová, podpredsedníčka NR SR: (2009-06-17):
Konštatujem, že Národná rada Slovenskej republiky zvolila za predsedníčku výboru pre nezlučiteľnosť funkcií pani poslankyňu Ágnes Biró, za predsedu výboru pre pôdohospodárstvo, životné prostredie a ochranu prírody pána poslanca Jozefa Ďuračku, za predsedu zahraničného výboru pána poslanca Juraja Horvátha, za predsedníčku výboru pre vzdelanie, mládež, vedu a šport pani poslankyňu Tatianu Rosovú a za predsedu výboru pre ľudské práva, národnosti a postavenie žien pána poslanca Józsefa Berényiho. Želám všetkým zvoleným predsedom výborov veľa úspechov v práci a zároveň ich prosím, aby zaujali miesta určené pre predsedov výborov. Vážené panie poslankyne, vážení páni poslanci, budeme pokračovať v popoludňajšom rokovaní druhého dňa 39. schôdze Národnej rady Slovenskej republiky. Pokračovať budeme poslaneckými návrhmi zákonov v prvom čítaní. Teraz najskôr pristúpime k prvému čítaniu o návrhu poslancov Národnej rady Slovenskej republiky Vladimíra Palka, Františka Mikloška, Pavla Minárika a Rudolfa Bauera na vydanie zákona, ktorým sa mení a dopĺňa zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov . Tento návrh zákona má tlač 1076, návrh na jeho pridelenie na prerokovanie výborom je v rozhodnutí č. 1102. Slovo odovzdávam pánovi poslancovi Vladimírovi Palkovi, ktorý spomínaný návrh zákona uvedie. Nech sa páči, pán poslanec Palko, máte slovo.
Kyselica, Lukáš, poslanec NR SR (2023-03-16):
Neviem vám povedať, pozriem to teraz konkrétne v zákone, ako dlho to je, podľa mňa roky rokúce. Musím to pozrieť v zákone, alebo spýtam sa legislatívcov z ministerstva vnútra a potom vám poviem osobne. Prečo po troch rokoch? Ja som tiež o tom nevedel, len ako dostávam podnety od polície a z vnútra, tie niektoré takéto krátke legislatívy to v pohode dávam cez takéto poslanecké návrhy a toto mi bolo avizované. Tuším už v novembri som to chcel dávať na schôdzu, ale vtedy som mal, tuším, dva, tri zákony, tak som to nepredkladal. Neviem, prečo teraz, no. Ja som tiež o tom absolútne ani nevedel, že takto to je. Však to je automatika, že pokiaľ súd raz rozhodne o niekom, že, ja neviem, dáva naňho zatykač, tak hneď sa to má premietnuť do databáz. Ale houby, nie je to tak. Proste ten cestovný doklad, teda ten pas ostáva stále v platnosti, pokiaľ neprebehne toto správne konanie. A to je naozaj anomália. Ako povedzme si na rovinu, bude sa to týkať len tých mimo Schengenu, lebo každý si chodí aj tak po Schengene s tým občianskym a len hovorím, sme jediní v Európe, kde to je takéto skostrbatené, no. Opýtam sa legislatívcov alebo si to pozriem v legislatívnom procese v zákone a ja si myslím, že to je veľmi dlho. (Reakcie z pléna.)
Kuffa, Štefan, poslanec NR SR (2014-06-03):
Aj keď tie štatistiky o manželstve hovoria, niekedy až priam hrozivo, za tých posledných 10 rokov 10 mil. manželstiev rozpadnutých, ale naozaj je to najlepšie, ak každé dieťa má naozaj toho svojho otca a matku. Sme svedkami toho, koľko mladých ľudí má dnes problémov. A tie problémy vyvstávajú práve z toho, že nemajú takú oporu a základ vo svojich vlastných rodinách. Tak ako si to, pán kolega, spomenul, ono to manželstvo nie je len niečím formálnym, hej, ale naozaj skrze manželstvo a ten vzťah a tam, kde ten papier naozaj aj je, vytvára sa kontext širších rodinných vzťahov. Tie širšie rodinné vzťahy naozaj sú veľmi účinné a veľmi napomáhajúce pri výchove detí a formácii detí. To sú strýkovia, tety, starí rodičia, všetci ako taký komplex, taká tá širšia rodina má pozitívny vplyv na výchovu a smerovanie toho jedinca. Sami sme to zažili vo svojich rodinách. Nie každý má to šťastie, naozaj byť, byť členom úplnej rodiny a byť členom rodiny takej, kde otec s mamou sa nerozviedli. Áno, sú veľakrát mnohé rodiny a manželstvá sú rozpadnuté. Vznikajú nové. Chcem, aby sme boli aj tolerantní aj voči tým ľuďom, ktorí nemali to šťastie a nemajú ten trvalý zväzok na celý život. Nikomu to človek nevyčíta, ale určite, keby ste sa pýtali tých detí a zvlášť dospievajúcich detí, každé dieťa chce mať svojho otca, svoju mamu. Deti veľakrát sa správajú tak vlastnícky a ukážu prstom, to je môj otec, to je moja mama a som hrdý na svojho otca, na svoju mamu. Aj keď nehodní rodičia veľakrát možno potápajúci sa v problémoch, ale dieťa je to, ktoré nedopustí na svojho otca, matku, pretože má ich takých zidealizovaných.
Figeľ, Ján, podpredseda NR SR (2015-05-06):
Ďakujem pekne. Rečník reagovať nechce. Tým sme ukončili prvú časť rozpravy. Pýtam sa, či sa niekto hlási do rozpravy ústne. Nikto. Takže vyhlasujem aj rozpravu týmto za skončenú. Pán navrhovateľ, v tejto chvíli zastúpený ministrom Petrom Žigom, chcete reagovať? Spravodajkyňa tak isto nie. Prerušujem rokovanie o tomto bode programu. Keďže minister financií išiel k prezidentovi pre poverenie viesť aj ministerstvo hospodárstva, budeme teraz pokračovať bodom, ktorý je z rezortu životného prostredia. Potom sa vrátime k rokovaniam o finančnej legislatíve. Budeme pokračovať druhým čítaním, ďakujem pekne, o vládnom návrhu zákona o prevencii závažných priemyselných havárií a o zmene a doplnení niektorých zákonov . Tento návrh zákona je uvedený ako tlač 1422 a spoločná správa má označenie 1422a. Prosím teraz ministra životného prostredia pána Petra Žigu, aby vládny návrh zákona odôvodnil.
Glváč, Martin, podpredseda NR SR (2019-09-12):
Ďakujem. Doplňujúca otázka, nech sa páči.
Pleštinská, Zita, poslankyňa NR SR (2020-07-10):
Ďakujem, pán predsedajúci. S Michalom Šipošom sme začali spolu bojovať proti hazardu v meste Podolínec presne tak, ako to povedal. Podolínec sa nachádza pri, alebo obec Lomnička sa nachádza pri meste Podolínec. V tejto Lomničke vlastne teraz žije 3,5-tisíc našich rómskych spoluobčanov a v tejto dedinke bol kaplánom Martin Majda, ktorý teraz pôsobí v kňazskom seminári na Spišskej Kapitule. Áno, práve tento kňaz Martin Majda bol v tomto období naším odvážnym pomocníkom v boji proti hazardu. Nebolo to ľahké, pretože tá skupina vlastne prevádzkovateľov bola taká silná, tie vyhrážky, ktoré vlastne musel aj tento človek znášať, boli veľmi silné a niekedy hraničili s obrovským strachom. Som tiež jednou z navrhovateľov tohto návrhu zákona. Dnes máme stanoviská rôznych združení. Napríklad ZMOS hovorí o zachovaní petície, únia miest podporuje náš návrh zákona, že petícia je nepotrebná a je to na poslancoch zastupiteľstiev. Myslím si, že rozhodnutie je správne, keď o ňom rozhodnú poslanci obecného a mestského zastupiteľstva. Oni sú zvolení občanmi. Petícia, petíciu pokladám za nepotrebnú a myslím si, že je dôležité, aby o takejto dôležitej otázke rozhodli poslanci obecných a mestských zastupiteľstiev. Takže prosím o podporu tohto zákona.
Jurinová, Erika, podpredsedníčka NR SR (2014-02-04):
S reakciou na faktickú poznámku pán poslanec Přidal.
Pellegrini, Peter, predseda NR SR (2015-04-21):
Pán poslanec, ak telefonujete, tak netelefonujte sále, ale ja som to nepostrehol, prepáčte. Nech sa páči, pokračujte.
Viskupič, Jozef, poslanec NR SR (2012-10-25):
Ďakujem. Ja súhlasím s tým, že deklarácia alebo nejaké uznesenie by mohlo prísť. Myslím si, že aj či už pán predkladateľ, alebo pán spravodajca, ktorí tu vystupovali s rôznymi návrhmi k tomuto, by možno aj súhlasili, len keď není predložené, tak nemôžeme sa nad ním zamýšľať. Takže ak tu príde, tak viem si predstaviť podporu uznesenia v tom duchu, že ktorý ste sám predstavil, a možno, že aj to je nástroj, samozrejme, zákonná úprava je omnoho silnejším nástrojom. Ďakujem.
Zmajkovičová, Renáta, podpredsedníčka NR SR (2013-06-20):
Faktické poznámky na vystúpenie pána poslanca nie sú. Uzatváram možnosť prihlásiť sa s faktickou poznámkou. Pýtam sa teraz, či sa chce prihlásiť do rozpravy niekto ústne. Pán poslanec Hlina, jeden. Uzatváram možnosť prihlásiť sa do rozpravy ústne. Nech sa páči, pán poslanec.
Madej, Róbert, poslanec NR SR (2010-12-14):
Ďakujem, pán predsedajúci. Vážené panie poslankyne, vážení páni poslanci, dovoľte mi, aby som predniesol informáciu o prerokovaní návrhu poslancov Národnej rady Slovenskej republiky Jána Slotu a Rafaela Rafaja na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov (tlač 127), v druhom čítaní vo výboroch Národnej rady Slovenskej republiky. Ako spoločný spravodajca podávam informáciu o výsledku rokovania vo výboroch v druhom čítaní. Národná rada Slovenskej republiky uznesením z 20. októbra 2010 č. 137 pridelila návrh poslancov Národnej rady Slovenskej republiky Jána Slotu a Rafaela Rafaja na vydanie zákona, ktorým sa dopĺňa Trestný zákon, na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, výstavbu a dopravu a Výboru Národnej rady Slovenskej republiky pre obranu a bezpečnosť. Za gestorský výbor určila Ústavnoprávny výbor Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh poslancov Národnej rady Slovenskej republiky Jána Slotu a Rafaela Rafaja na vydanie zákona, ktorým sa dopĺňa Trestný zákon, odporučil schváliť Výbor Národnej rady Slovenskej republiky pre obranu a bezpečnosť svojím uznesením z 23. novembra 2010 pod č. 31. Neprijal žiadne pozmeňujúce ani doplňujúce návrhy. Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárstvo, výstavbu a dopravu návrh zákona prerokovali v určenej lehote. Neprijali uznesenie, nakoľko návrh nezískal súhlas nadpolovičnej väčšiny prítomných poslancov podľa ustanovenia § 52 ods. 4 zákona o rokovacom poriadku v znení neskorších predpisov. Gestorský výbor rokoval o návrhu zákona 24. novembra 2010. Svoje záverečné stanovisko, odporúčanie návrh zákona schváliť, neprijal, nakoľko návrh nezískal súhlas nadpolovičnej väčšiny prítomných poslancov. Z uvedeného dôvodu predkladám informáciu, a nie spoločnú správu. Ako poverený spoločný spravodajca navrhujem podľa § 80 ods. 2 rokovacieho poriadku Národnej rady Slovenskej republiky, aby Národná rada po prerokovaní návrhu zákona v druhom čítaní hlasovala o návrhu zákona ako celku. Podľa aktuálnych výsledkov rokovania som oprávnený predkladať návrhy na ďalší postup podľa § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán predsedajúci, prosím, aby ste otvorili rozpravu.
Pellegrini, Peter, predseda NR SR (2015-11-12):
Pán predseda Duchoň.
Lubyová, Martina, ministerka školstva, vedy, výskumu a športu SR (2018-06-14):
Vážený pán predsedajúci, ďakujem za slovo. Vážený pán poslanec, dovoľte, aby som v mene podpredsedníčky vlády a ministerky pôdohospodárstva a rozvoja vidieka, ktorú dnes zastupujem, pani Gabriely Matečnej prečítala odpoveď pani ministerky na vami položenú otázku. Vážený pán poslanec, v zákone č. 255/1994 Z. z. o poľnej stráži nie sú ustanovené žiadne riadiace ani kontrolné oprávnenia Ministerstva pôdohospodárstva a rozvoja vidieka Slovenskej republiky a celá agenda týkajúca sa odbornej prípravy, menovania i výmazu členov poľnej stráže z evidencie patrí do výlučnej kompetencie okresných úradov. Preto Ministerstvo pôdohospodárstva a rozvoja vidieka Slovenskej republiky nedisponuje žiadnymi konkrétnymi údajmi o využívaní tohto inštitútu vlastníkmi, nájomcami alebo inými užívateľmi poľnohospodárskej pôdy. Keďže v ostatných rokoch Ministerstva pôdohospodárstva a rozvoja vidieka Slovenskej republiky nedostalo žiadne podnety z praxe svedčiace v prospech potreby novelizácie predmetného zákona, neuvažuje sa o jeho novelizácii. Vážený pán poslanec, ďakujem za vašu pozornosť. Vážený pán predsedajúci, ďakujem, skončila som.
Valocký, Jozef, poslanec NR SR (2017-02-01):
Vážený pán predsedajúci, vážené panie poslankyne, poslanci, ako spoločný spravodajca výboru predkladám spoločnú správu k vládnemu návrhu zákona. Predseda Národnej rady Slovenskej republiky pridelil návrh zákona o národnom zdravotníckom informačnom systéme na prerokovanie ústavnoprávnemu výboru a výboru pre zdravotníctvo, ktorého súčasne určil za gestorský výbor. Výbory, ktorým bol návrh pridelený ho prerokovali v stanovenej lehote, súhlasili s uvedeným návrhom zákona a odporučili Národnej rade návrh zákona schváliť s pripomienkami, ktoré sú obsiahnuté v IV. časti spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol vládny návrh zákona pridelený. Gestorský výbor na základe stanovísk výborov k vládnemu návrhu zákona vyjadrením v ich uzneseniach uvedených pod bodom IV tejto správy a v stanovisku gestorského výboru odporúča Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi. Súčasne gestorský výbor odporučil hlasovať o bodoch 1 až 13 uvedených v IV. časti spoločnej správy spoločne s návrhom gestorského výboru schváliť. Spoločná správa výborov bola schválená uznesením č. 39 z 31. januára 2017, kde ma výbor poveril za spoločného spravodajcu predniesť spoločnú správu výboru na schôdzi Národnej rady a návrhy v zmysle § 83 ods. 4 a § 84 ods. 2 zákona o rokovacom poriadku. Pán predsedajúci, skončil som. Môžete otvoriť rozpravu. Ďakujem.
Bugár, Béla, podpredseda NR SR (2019-06-26):
Prezentujme sa a hlasujme. (Hlasovanie.) Prítomných 140, za 139, 1 nehlasoval. Návrh bol schválený. Teraz prosím pána poslanca Adamčíka, aby uviedol hlasovanie v prvom čítaní o návrhu poslancov Sárközy, Bastrnáka, Bugára na vydanie zákona, ktorým sa mení a dopĺňa zákon č. 595/2003 Z. z. o dani z príjmov, tlač 1540. (Hlasovanie o návrhu poslancov Národnej rady Slovenskej republiky Irén Sárközy, Tibora Bastrnáka a Bélu Bugára na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1540.)
Kuffa, Štefan, poslanec NR SR (2014-07-01):
Áno, ja len krátko. Je to vždycky lepšie, ako je to teraz, tak je to chránená osoba, ale naozaj treba si ctiť a vážiť zdravotníckych zamestnancov. Neviem si ani predstaviť budúcnosť našej krajiny, aby sme fungovali bez lekárov. Aby ich autoritu sme nepodkopávali, ale, naopak, ako budovali a upevňovali, lebo kedysi to bol pán doktor, pani sestrička, dneska máme týchto zdravotníckych zamestnancov, mnohí z pacientov sa veľmi k nim macošsky správame a nemáme ich za nič. Takže keď budú požívať teda tú definíciu tej chránenej osoby, tak aby sa to aj vylepšilo. Ďakujem.
Burian, Jozef, poslanec NR SR (2017-09-12):
Pán predsedajúci, dajte hlasovať o tom, že rozhodnutím predsedu Národnej rady prideľuje sa tento predmetný návrh zákona na prerokovanie: ústavnoprávnemu výboru, výboru pre financie a rozpočet a výboru pre sociálne veci. Ďalej, aby gestorský výbor bol výbor pre sociálne veci, aby predmetný návrh zákona prerokovali do 30 dní výbory a v gestorskom výbore do 32 dní od prerokovania návrhu zákona v Národnej rade Slovenskej republiky. Poprosím, dajte hlasovať.